कर्नाटक में टीपू जयंती मनाने को लेकर हंगामा जारी है. कर्नाटक सरकार 2016 से हर साल 10 नवंबर को टीपू जयंती के मौके पर कार्यक्रम का आयोजन करती है. इस बार भी राज्य की सरकार ने कई कार्यक्रमों का आयोजन किया है. लेकिन इस बार भी राजनीति गरमा गई है. बीजेपी इन आयोजनों का विरोध कर रही है और कार्यक्रमों को बाधित करने की धमकी भी दी है. इसी बीच राज्य के मुख्यमंत्री एचडी कुमारस्वामी ने स्वास्थ्य कारणों का हवाला देते हुए खुद को कार्यक्रम से अलग कर लिया है. उनकी जगह जेडीएस के मंत्री वेंकटराव कार्यक्रम में शामिल होंगे.